มติ ส.ส.อิรักเห็นชอบนายกฯ แต่งตั้ง
เมื่อช่วงเช้าของวันพฤหัสฯที่ 7 พ.ค. ตามเวลาท้องถิ่นอิรัก นายมุสตาฟา อัล-คัดฮิมี อดีตหัวหน้าหน่วยข่าวกรองและอดีตผู้สื่อข่าวเข้าพิธีสาบานตนรับตำแหน่งนายกรัฐมนตรี เป็นคนที่ 6 ของประเทศนับแต่ปี 2546 ถือว่าสิ้นสุดความวุ่นวายในช่วง 5 เดือนของการสรรหาผู้ที่จะเข้ามาดำรงตำแหน่งนี้ ซึ่งถูกปฏิเสธ 2 ราย หลังเสียงส่วนใหญ่ ส.ส.ในสภาที่เข้าประชุมสภา 255 คน ลงมติเห็นชอบกับแผนของรัฐบาลชุดใหม่ รวมถึงยอมรับรัฐมนตรี 15 กระทรวง ไม่ยอมรับ 5 กระทรวง ทั้งพาณิชย์ ยุติธรรม วัฒนธรรม เกษตรและผู้ลี้ภัยทั้งนี้ นายอาเดล อับดุล มาห์ดี อดีตนายกรัฐมนตรี ประกาศลาออกเมื่อปีกลาย จากกระแสกลุ่มผู้ประท้วงต่อต้านรัฐบาลเรียกร้องแก้ปัญหาการว่างงานและโค่นล้มรัฐบาลอภิสิทธิ์ชนที่เข้าไปมีอำนาจทางการเมือง หลังสหรัฐฯบุกอิรักเมื่อปี 2546 โค่นล้มซัดดัม ฮุสเซน ด้วยข้ออ้างการคอร์รัปชันและซุกซ่อนอาวุธนิวเคลียร์ จนทำให้อิรักตกอยู่ในสภาพง่อยเปลี้ยและเศรษฐกิจเสียหายหนัก ขณะที่อัล-คัดฮิมี ซึ่งเป็นที่ยอมรับทั้งจากอิหร่านและสหรัฐฯเตรียมแก้ปัญหาการแพร่ระบาดของเชื้อไวรัสโควิด-19 ที่มีผู้ติดเชื้อในประเทศรายวันเพิ่มขึ้นเป็นกว่า 2000 คน เสียชีวิตกว่า 100 ราย การสืบสวนหาคนกระทำความผิดจากเหตุสังหารกลุ่มผู้ประท้วงช่วงหลายเดือนที่ผ่านมาและคาดว่าจะมีการเจรจาระหว่างสหรัฐฯ-อิรัก.
นายมุสตาฟา อัล-คัดฮิมี อดีตหัวหน้าหน่วยข่าวกรองและอดีตผู้สื่อข่าวเข้าพิธีสาบานตนรับตำแหน่งนายกรัฐมนตรี เป็นคนที่ 6 ของประเทศนับแต่ปี 2546 ถือว่าสิ้นสุดความวุ่นวายในช่วง 5 เดือน
อิรัก,นายกรัฐมนตรีอิรัก,มุสตาฟา อัล-คัดฮิมี,สาบานตนรับตำแหน่ง,อาเดล อับดุล มาห์ดี,การเมืองอิรัก,ข่าววันนี้